Som ung spilte Collins både rugby og fotball, før han konsentrerte seg bare om fotball. Ungdomsårene tilbrakte Collins med spill for det lokale Edinburgh-laget Hutchison Vale mellom 1980 og 1984, og han var kaptein for klubben i fire år, før han ble profesjonell fotballspiller med Hibernian. Collins spilte i seks sesonger for klubben, og fikk med seg 195 førstelagskamper og scoret 21 mål.